Publication: Magyar Közlöny
Issue: MK-1999-69 (Year: 1999, Number: 69)
Era: 1990-2004
Section: 3 2/1988. (I. 16.) MüM rendelet.
Paragraph Index: 79

3 2/1988. (I. 16.) MüM rendelet. 1999/69. szám 8.3.8. A kötöző két- vagy háromágú kapcsot vagy sarut csak akkor alkalmazhat, ha a tárgy tömegközéppontja a tárgy felfüggesztési helyénél mélyebben helyezkedik el. 8.3.9. Az emelőgép horgára úgy kell felfüggeszteni a terhet, hogy annak tömegközéppontja a horog függőleges tengelyvonalába essék. 8.3.10. A teherfelvevő eszközt csak az emelendő tárgy megfelelő teherbírású részeire szabad felerősíteni. 8.3.11. Ha a teher emelés közben elbillenhet vagy elcsúszhat, olyan teherfelvevő eszközt vagy rögzítési módot kell alkalmazni, amely a terhet emelés közben nemcsak támasztja, hanem szorítja is. 8.3.12. Ha a teher rögzítése csak szorításon alapul, tilos az egymáshoz szoruló felületek közé idegen anyagot tenni. 8.3.13. A teherfelvevő eszközt úgy kell a terhen elhelyezni, hogy az azon emelés közben ne tudjon elmozdulni, elcsúszni, elferdülni, vagy leugrani, és a függesztési pont a teher tömegközéppontja fölött legyen. 8.3.14. A teherfüggesztő eszközt az emelt teher sarkainál, éleinél fellépő megtöréstől megfelelő megoldással (pl. kötélvédő saru alkalmazásával) védeni kell. 8.3.15. Az irányító az emelőgép-kezelőt az emelés és szállítás műveletei alatt egyértelmű jelzésekkel köteles tájékoztatni és irányítani, a vonatkozó jogszabály3 szerint. A karjelzés helyettesíthető megfelelő és megbízható kétoldalú rádiókapcsolattal, kötelező visszajelzéssel. 8.3.16. Az irányító a teher megemelésére jelzést csak akkor adhat, ha: — megítélése szerint a terhet a teherfelvevő eszközre az előírásoknak megfelelően és biztonságosan rögzítették; — az emelőgép hatókörzetében lévő személyek úgy helyezkedtek el, hogy a teher mozgatása nem veszélyezteti őket. 8.3.17. Ha a teher az emelés pillanatában elferdül, vissza kell ereszteni és a kötést meg kell igazítani. 8.3.18. Tilos a terhet tömeg ráhelyezéssel vagy rákapaszkodással egyensúlyba hozni. 8.3.19. A megemelt teher szállítás közbeni megvezetéséhez használt segédeszköz legyen biztonságos. 8.3.20. A terhet emelés és lehelyezés közben kézzel megfogni és vezetni, — ha indokolt — csak az alább felsoroltak betartásával szabad: — a tehertől nyújtott kartávolságnyira úgy kell elhelyezkedni, hogy a mozgást semmi ne akadályozza; — a terhet olyan pontján kell megfogni, hogy a kéz ne sérülhessen meg; — a terhet vállmagasságig szabad vezetni. 8.3.21. Az irányító köteles gondoskodni a közlekedés leállításáról, ha a szállított teher közlekedési útvonalat keresztez. 8.3.22. A terhet csak akkor szabad lerakni, ha: — a terület a teher lerakására előkészített állapotban van és rakodásra alkalmas; — a terület közlekedés, szállítás vagy egyéb munkavégzés céljára nincs kijelölve; — a hely teherbírása megfelel a teher tömegének. 8.3.23. A teher felerősítését a teherfelvevő eszközről csak akkor szabad levenni, ha a teher elmozdulás, megcsúszás, gurulás, billenés, eldőlés stb. ellen megfelelően biztosított és szilárd teherviselő alapon van. 8.3.24. Ha a teherfelvevő eszköz a teher alá nyúlik, akkor a terhet csak alátétekre szabad helyezni a teherfelvevő eszköz kímélése és könnyű eltávolíthatósága érdekében. 8.3.25. A teherfelvevő eszközt úgy kell szállítani és tárolni, hogy az károsodást ne szenvedjen. 8.3.26. Egy horogba egyidejűleg csak annyi kötélhurkot, gyűrűt stb. szabad beakasztani, hogy azok a horog öblébe jól befeküdjenek. 8.3.27. A kötöző köteles a meghibásodott teherfelvevő eszközt a munkából kivonni. 8.3.28. A kötöző köteles a használaton kívüli teherfelvevő eszközöket azok kijelölt tárolási helyére visszavinni, ott szakszerűen lerakni, a hibásakat elkülöníteni, a meghibásodást az üzemeltetőnek jelenteni. 8.3.29. Ha a teherfelvevő eszköz tehertartó ágának állandó helyzetét az emelt terhen csak a súrlódás biztosítja, és az megcsúszhat, akkor emelőgerendát kell alkalmazni. 8.3.30. A teherfelvevő eszközöket úgy kell tárolni, hogy védve legyenek a káros behatásoktól (nedvesség, sav, gőz, vegyi anyagok, mechanikai sérülés, megengedhetetlen hőhatás stb.). 8.3.31. A teherfelvevő eszközt csak a gyártója által szavatolt alsó és felső hőmérsékleti határok között szabad használni. 8.3.32. A kötél- vagy a láncágak hosszúságát csomózással, megcsavarással rövidíteni tilos! 8.3.33. Emelőláncként csak erre a célra gyártott láncot szabad használni. 8.3.34. Láncon ideiglenes kötés csak erre a célra tervezett és gyártott szemmel végezhető, lazulás, kiakadás elleni biztosítással. 8.3.35. Láncot törő, illetve ütésszerű igénybevételnek tilos kitenni! 8.3.36. Négyágas lánc felfüggesztésnél legfeljebb két ág teherbírását szabad figyelembe venni. 8.3.37. Az összetekeredett láncokat használat előtt ki kell egyenesíteni. 8.3.38. Ha a láncot többször a teher köré kell tekerni, akkor a láncszemek nem keresztezhetik egymást. 8.3.39. Láncot tilos teherfelvevő eszközként tovább használni, ha: — egy láncszem 5%-os nyúlást szenved; — a láncszemet alkotó anyag átmérőjének a névleges értéke 10%-kal csökkent; — a láncszem belső nyílása több, mint 10%-kal tágult; — egy láncszemen deformáció, bevágás vagy repedés látható; — hiányzik a terhelhetőség jelölése, vagy felismerhetetlenné vált. 1999/69. szám 8.3.40. Acélsodronyköteleket nem szabad teherfelvevő eszközként használni, ha: — átmérője a névlegeshez viszonyítva 10%-kal csökkent; — az acélsodrony kötelet alkotó látható elemi szálak felületén a korrózió maradandó nyomot hagy (vakrozsda); — maradó nyomódásos, gyűrődéses, kibomlásos deformációt szenvedett; — 80 ˚C-nál nagyobb hőhatás érte; — egy pászma elszakadt; — az elemi szálak törése, a kötél bármely szakaszán a megengedett értéket meghaladja. 8.3.41. Műanyag teherfelvevő kötelet és hevedert csak a gyártó használati utasításában meghatározott feltételek között és módon szabad használni. 8.4. Szélsőséges környezeti hatások 8.4.1. Amennyiben erős hóesés, köd vagy más időjárási vagy környezeti hatások miatt a teher vagy a közvetlen környezet a teljes szállítási folyamat alatt már nem figyelhető meg, vagy az irányítási jeleket már nem lehet egyértelműen felismerni, az emelőgép üzemét le kell állítani. 8.4.2. Szabadban üzemelő emelőgépet — ha a gyártó az emelőgép használati utasításában, a gépkönyvében ettől eltérően nem rendelkezik, vagy szerelési technológia alacsonyabb határt nem állapít meg — csak legfeljebb 18 m/s szélsebesség határig szabad üzemeltetni. 8.4.3. Az üzemi vagy területi szél előrejelzés esetén az emelőgép üzemét úgy kell leállítani, hogy az emelőgép szükséges biztonsági intézkedéseit a megengedett szélsebesség elérése előtt végre lehessen hajtani. 8.4.4. Szél hatásának is kitett emelőgépeknél biztosítani kell, hogy az üzemszünetben esetleg feltámadó szél mozgató, felborító, károsító hatásával szemben az emelőgép rögzített, illetve védett legyen. 8.5. Közterületek környezetében végzett emelés 8.5.1. Ha az emelőgépet közforgalmi utak, vasúti vágányok, repülési útvonalak és repülőterek, valamint vízi létesítmények vagy útvonalak (közterületek), lakott épületek hatósugarával érintett közelébe telepítik, illetőleg üzemeltetik, akkor a létesítmény tulajdonosának, üzemeltetőjének, kezelőjének előírásait is figyelembe véve — a várható kockázatok csökkentése érdekében — a biztonságos üzemeltetés feltételeit utasításban kell rögzíteni. 8.5.2. A közterületekre kihatóan felállított emelőgép esetén az emeléstechnológiai utasításban rögzíteni kell legalább a következőket: — az alkalmazásra kijelölt emelőgép típust a felállítási hely pontos megjelölésével, — az engedélyezett emelési műveleteket, — az üzemelési terület behatárolását, — a felállítandó jelzőtáblákat és irányító berendezéseket; — a pótlólagos biztonsági berendezéseket és intézkedéseket (pl. hajtómű kiiktatás, illetőleg reteszelés), — forgalomszabályozást, -elterelést, — védőtető alkalmazását. 8.5.3. Ha indokolt, az emelőgép mozgás területét, kinyúlását úgy kell behatárolni vagy ellenirányban villamosan reteszelni, hogy a közterület veszélyeztetése ki legyen zárva. 8.5.4. 15 m emelőmagasságig az emelőgép munkatere kerettel (fa- vagy acélszerkezet) is behatárolható, ha a munkaterület legalább kétharmada ezen belül van. Az elkerítést a vonatkozó jogszabály3 szerinti színjelöléssel és sötétben megfelelő világítással kell ellátni. 8.6. Erősáramú szabadvezeték közelében végzett emelés 8.6.1. Ha az emelőgépet erősáramú szabadvezeték veszélyes (érintési, átívelési) közelébe telepítik, illetőleg üzemeltetik, akkor a szerkezet feszültség alá kerülését műszaki megoldással kell kizárni. A vonatkozó jogszabályban foglaltakon túl a telepítés, üzemeltetés megkezdése előtt ki kell kérni a vezeték kezelőjének (áramszolgáltató) írásbeli nyilatkozatát is a feszültség nagyságáról és a biztonsági térközről. Ezt az emelőgépkezelővel írásban is közölni kell. Veszélyes a távolság, ha az nem haladja meg az 5.4.2. pont táblázatának (a) oszlopában foglalt értéket. 8.6.2. Erősáramú szabad vezetékek közelében üzemeltetett emelőgépnél a vezetékeket feszültségmentesíteni kell. Ha ez nem lehetséges, akkor a vezetékszakaszt le kell határolni (pl. deszkafalakkal), és a táblázat (b) oszlopában foglalt legkisebb biztonsági távolságokat kell biztosítani: Feszültség Biztonsági távolság (m) (a) (b) 1000 V-ig 1 kV—110 kV 110 kV—220 kV 220 kV—400 kV A biztonsági távolságot a legkedvezőtlenebb körülmények (pl. vezetékek szél okozta mozgása, teher lengése) között is biztosítani kell. 8.6.3. Amennyiben az emelőgép magassága a 4 métert meghaladja és a vezeték szakasz nem feszültség-mentesíthető, nem határolható el (8.6.2. pont), valamint az emelőgép legjobban kinyúló nem forgatható vagy süllyeszthető szerkezeti részei és a vezeték függőleges síkja közötti vízszintes távolság kisebb mint 30 m, illetőleg konzolos emelőgépnél 20 m konzol hossz felett kevesebb, mint a konzol hossza plusz 10 m, az emelési utasításban rögzíteni kell: — hogy a legkisebb biztonsági távolság határára jelzőőrt kell állítani [8.6.2. pont táblázat (a) oszlop]; — hogy a legkisebb biztonsági távolságot a vezetékkel párhuzamosan meg kell jelölni (pl. karók, jelzőszalag);

Source: https://magyarkozlony.hu/hivatalos-lapok/ef16986d29d66bcee78a706125933213f3ac9038/dokumentumok/643fd8fd91ee08418d5699faf660342e715afb47/letoltes